• कालान्तर में कुछ सितार वादकों द्वारा ध्रुपद शैली के साथ - साथ ख्याल शैली के नियमों का मिश्रण सितार वादन में होने लगा । सितार वादन को तन्त्रकारी से मुक्त कर पुनः कण्ठ संगीत की जीवन्त धाराओं के अधिक - से - अधिक निकट लाने के प्रयत्न होने लगे । फलस्वरूप इसमें जिस वादन शैली का जन्म हुआ वह इटावा घराने का बाज अथवा इमदादखानी बाज के नाम से प्रसिद्ध हुई । कण्ठ संगीत को माधुर्य एवं कोमलता प्रदान करने के अतिरिक्त इटावा के कलाकारों ने सितार वादन को समस्त अंगों सहित समग्र रूप में प्रदर्शित किए जाने पर बल दिया । इनकी वादन शैली ने न केवल सितार वादन लोकप्रिय बनाया , अपितु उसे शास्त्रीय संगीत की गरिमा के अनुरूप सुसम्बद्ध रूप प्रदान किया । इटावा परम्परा के प्रसिद्ध सितार वादकों में उस्ताद इमदाद खाँ , इनायत खाँ , वहीद खाँ आदि के नाम प्राप्त होते हैं ।